PTTGC โบรกฯอัพกำไรปี 60-61 แนะนำซื้อ ราคาเป้าหมาย 89 บาท
PTTGC โบรกฯอัพกำไรปี 60-61 แนะนำซื้อ ราคาเป้าหมาย 89 บาท
14 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(14 พ.ย.60) ว่า บริษัท พีทีที โกลบอล เคมิคอล จำกัด (มหาชน) หรือ PTTGC กำไรสุทธิไตรมาส 3/60 เท่ากับ 1.0 หมื่นลบ. (+51% เทียบไตรมาสก่อนหน้า,+60% เทียบช่วงเดียวกันของปีก่อน) ส่วนกำไรปกติเท่ากับ 9.7 พันลบ. (+54% เทียบไตรมาสก่อนหน้า, +64% เทียบช่วงเดียวกันของปีก่อน) แข็งแกร่งตามคาด
เนื่องจากปิดซ่อมโรงงานน้อยลงและมาร์จิ้นดีขึ้นทั้งโรงกลั่นและโอเลฟินส์ หักล้างกับมาร์จิ้นอะโรเมติกส์ที่ลดลง ขณะที่ ส่วนแบ่งกำไรเพิ่มขึ้นจากการรับโอนธุรกิจของ PTT ปรับกำไรปี 2017-2018 ขึ้น 6% และ 5% ตามลำดับ และปรับใช้ราคาเป้าหมายปี 2018 ที่ 89 บาท แนะนำซื้อ  